KIRAN Morey
క్రికెట్‌లో ఒక్కరి సారథ్యమే మంచిది: కిరణ్‌మోరె
ముంబయి: మూడు ఫార్మాట్లలోనూ సారథి ఒక్కరైతేనే బాగుంటుందని భారత మాజీ వికెట్‌ కీపర్‌ బ్యాట్స్‌మెన్‌ కిరణ్‌మోరె అభిప్రా యం వ్యక్తం చేశాడు.పరిమిత ఓవర్ల క్రికెట్‌ కెప్టెన్సీ వదిలేసిన ధోనిని ఆయన అభినందించారు. ధోనిది అద్భుత నిర్ణయం.అతనెప్పుడు తన నిర్ణయాలతో ఆశ్చర్య పరుస్తుంటాడు. భారత క్రికెట్‌కు ఏది మంచిదో అతడికి బాగా తెలుసు. ధోని నాయ కత్వంలో చాలామంది ఆటగాళ్లు పుట్టుకొచ్చా రన్నాడు. ధోని నుంచి జట్టు పగ్గాలు అందుకున్న కోహ్లీని ప్రశంసించాడు. కోహ్లీ అద్భుతంగా ఆడుతున్నాడు.ఇప్పటికే అతడు టెస్టు కెప్టెన్‌. చాంపియన్‌ ట్రోఫి, ప్రపంచ కప్‌ రానున్న సమ యంలో అన్ని ఫార్మాట్లలో జట్టును నడిపించే సారథి అవసరం అని పేర్కొన్నాడు. రాబోయే రోజుల్లో యువ కీపర్‌ బ్యాట్స్‌మెన్‌ రిషబ్‌పంత్‌ పెద్ద స్టార్‌గా రూపొందుతాడన్నారు. అతడిలో మంచి నైపుణ్యం ఉందన్నారు. భారతజట్టు బ్యాటింగ్‌ గురించి ఎప్పుడూ బెంగలేద న్నారు. షమీ, ఉమేష్‌, భువనేశ్వర్‌కుమార్‌, ఇషాంత్‌తో పేస్‌ విభాగం పటిష్టంగా ఉందన్నాడు. అయితే వీరిలో గాయాల పాలై ఎవరు జట్టుకు దూరమైనా వారి స్థానం భర్తీచేసే సత్తా ఉన్న వాళ్లు లేర న్నారు. దీనిపై అత్యవసరంగా దృష్టి పెట్టాల్సి ఉందని సూచిం చారు. అశ్విన్‌, జడేజా బౌలింగ్‌తో పాటుబ్యాటింగ్‌లోనూ దూసుకుపోవడం విశేషమని ప్రశంసించాడు.